
Patarimai :
1. Pirma santykis su vaiku, o tik po to mokslai, darbai, drausminimas; 
2. Prieš naują veiklą turime iš anksto aptarti kas bus. Aiški dienotvarkė. Naudoti smėlio laikrodį užduočiai atlikti ar nustatant kitos veiklos pradžią);
3. Vengti veiklos pakeitimų. Kuo dažniau eiti į lauką, suteikti galimybę išsilakstyti. (gal galima korekcijos salę nueiti pamėtyti kamuolio su mokytojo padėjėju, poilsio kambarys);
4. Stebėti ir užsirašyti, kada mokinys pradeda elgtis netinkamai;
5. Užbėgti įvykiams už akių, pastebėti pirminius požymius, kad gali prasidėti pykčio proveržiai. Keisti jam veiklą;
6. Sudaryti galimybes veikloje dalyvauti atskirai; 
7. Garsiai akcentuoti sėkmes. Užfiksuoti pas save. Vengti žodžių „Šauniai padirbėjai“. Reikia konkretumo: gražiai nurašei šį sakinį, greitai bėgai. Akcentuoti bet kokią sėkmę, nors ji ir labai mažytė; 
8. Vengti žodžių „Būk geras“, nurodyti konkrečiai kokio elgesio iš jo tikimasi („dabar reikia klausytis“, „Dabar darome užduotį“....);
9. Pykčio metu leisti pyktį išreikšti sąsiuvinyje. Kai pyksta vis tiek negirdi, tad piešdamas gali greičiau nusiraminti;
10. Nekelti balso. Kalbėti aiškiai, trumpai;
11. Išsaugoti suaugusiojo poziciją (Aš matau, kad sunku, kad pyksti. Noriu tau padėti). Pokalbius vesti tada, kai vaikas nurimsta, o ne pykčio priepuolio metu; 
12. Laikytis susitarimų. Užduotį turi atlikti iki galo. Tik atlikęs užduotį gali eiti ilsėtis;
13. Vengti žodžių neteisingai padarei, čia klaida  (Sakome: „šita užduotis daroma kitaip“, „Leisk tau parodyti“);
14. Kuo tylesnis balsas. „Tu norėjai, bet...“;
15. Taisyklių skaičius nuo 4 iki 8 (atsižvelgiama į mokinio amžių, kuo vaikas vyresnis, tuo didesnis skaičius taisyklių galėtų būti, tačiau kaip nurodyta ne daugiau aštuonių); 
16. Stenkitės šiuos vaikus dažniau pagirti už pasiekimus, negu barti už netinkamą elgesį;
17. Bausmės turėtų būti nedidelės ir labai specifiškos. Skiriamos už konkretų poelgį. Tai daryti reikia nuolat, kiekvieną kartą, kai blogas elgesys kartojasi;
18. Šie vaikai mažiau reaguoja į žodinius pagyrimus ar pastabas. Paveikesnis yra fizinis prisilietimas, kurio metu atkreipiame dėmesį ir galime pasakyti pastabą;
19. Taisyklės skiriamos visiems vienodai. Negali būti išskiriamas vienas mokinys.  



